text: Bios truer med konkurserklæring
  24 juli 2016 kl. 15.15
  Ambulanceselskabet Bios truer med en konkurserklæring, hvis selskabet skal tilbagebetale de godt 31 millioner her og nu til Region Syddanmark. 
  Bios har søndag eftermiddag udsendt en pressemeddelelse.
  Her taler ambulanceselskabet åbent om at overdrage ambulancedriften til regionen, hvis politikerne fastholder, at Bios ikke kan vente med at tilbagebetale de godt 31 millioner, som selskabet har fået for meget udbetalt.
  Regionen har på et møde fredag den 22 juli forkastet en tilbagebetalingsplan fra Bios.
  Såvidt TV SYD erfarer, er tilbagebetalingsplanen blevet forkastet, fordi det vil være i strid med EU-lovgivningen at give selskabet yderligere kredit.  Kammeradvokaten fastslog tilsyneladende på mødet, at den mulighed ikke var til stede.  
  Bios vil gerne have to måneders frist til at tilbagebetale pengene.  Får de ikke det, så må regionen tage ansvaret for en pludselig konkurs.
  Vi har mere om sagen i vores nyheder kl.19.30 på TV SYD+.
  
  